
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1096 


5 Σεπτεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των Ειδικών προσόντων και των συντελε¬ 
στών βαρύτητας, καθώς και του τρόπου, της διαδι¬ 
κασίας και του οργάνου αξιολόγησης των υποψη¬ 
φίων Ελεγκτών των Τοπικών Ελεγκτικών Κέντρων 

(ΤΕΚ) του Υπουργείου Οικονομικών. 1 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές της 6ης έως και της 13ης Ιουλίου 2000 σε πε¬ 
ριοχές του Νομού Σάμου. 2 


ΑΠΟΦΑΣΕΙ Σ 

Αριθ. 1074455/1000/Α0006 (1) 

Καθορισμός των Ειδικών προσόντων και των συντελε¬ 
στών βαρύτητας, καθώς και του τρόπου, της διαδικα¬ 
σίας και του οργάνου αξιολόγησης των υποψηφίων 
Ελεγκτών των Τοπικών Ελεγκτικών Κέντρων (ΤΕΚ) του 
Υπουργείου Οικονομικών 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 10 του Ν. 2771/1999 «περί ειδικών Λογα¬ 
ριασμών και άλλες διατάξεις» (Α. 280) 

β) του άρθρου 20 του Ν. 2753/1999 «Απλοποιήσεις και 
Ελαφρύνσεις στη φορολογία εισοδήματος και άλλες δια¬ 
τάξεις» (Α. 249) 

γ) του άρθρου 3 του Ν. 2343/1995 «Αναδιοργάνωση 
Υπηρεσιών του Υπουργείου Οικονομικών και άλλες δια¬ 
τάξεις» (Α. 211) 

δ) του Π.Δ/τος 179/2000 «Οργάνωση των Τοπικών Ελε¬ 
γκτικών Κέντρων και τροποποίηση του Π .Δ. 280/97» (Α' 167). 

ε) του Π. Δ/τος 280/1997 «Οργάνωση των Ελεγκτικών 
Κέντρων» (Α'. 203) και 

στ) του άρθρου 29 Α' του Ν. 1558/1985 (ΑΊ37), όπως 
προστέθηκε με το άρθρο 27 του Ν. 2081/1992 (Α'27) και 
τροποποιήθηκε με την παρ. 2 α του άρθρου 1 του Ν. 
2469/1997 (Α'3β). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


Ορίζουμε τα ειδικά προσόντα (κριτήρια) επιλογής των 
ελεγκτών των Τοπικών Ελεγκτικών Κέντρων (ΤΕΚ) του 
Υπουργείου Οικονομικών, τους συντελεστές βαρύτητας 
αυτών, την κλίμακα βαθμολογίας και τα μόρια για καθένα 
απ’ αυτά, καθώς και τον τρόπο, τη διαδικασία και το όρ¬ 
γανο αξιολόγησης των παραπάνω ελεγκτών, ως εξής: 

I. ΤΡΟΠΟΣ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ ΕΠΙ¬ 
ΛΟΓΗΣ ΕΛΕΓΚΤΩΝ. 

α) Οι υποψήφιοι για ελεγκτές των ΤΕΚ, πρέπει να υπο¬ 
βάλουν σχετική αίτηση και τα απαραίτητα δικαιολογητικά, 
μέσα στο χρόνο που ορίζεται στην οικεία προκήρυξη, συ- 
νοδευόμενη από πλήρες βιογραφικό τους σημείωμα και 
δήλωση περιουσιακής κατάστασης του Ν. 2429/1996- 
ΑΊ55 (παρ. 13 άρθρ. 3 Ν. 2343/1995). 

β) Δικαίωμα συμμετοχής έχουν οι εφοριακοί υπάλληλοι 
ΠΕ, ΤΕ κα ΔΕ κατηγορίας, οι οποίοι δεν έχουν τιμωρηθεί 
για ποινικά ή πειθαρχικά παραπτώματα σχετικά με την 
εκτέλεση των υπηρεσιακών καθηκόντων και κατά το χρόνο 
λήξης της προθεσμίας υποβολής των αιτήσεων, συμπλη¬ 
ρώνουν δύο (2), τρία (3) και πέντε (5) έτη τουλάχιστον 
πραγματική υπηρεσία στον εφοριακό κλάδο, αντίστοιχα. 

γ) Η εξέταση των αιτήσεων και η αξιολόγηση των υπο¬ 
ψηφίων ελεγκτών των ΤΕΚ γίνεται από Επιτροπή, η συ¬ 
γκρότηση της οποίας ορίζεται και ανακαθορίζεται με από¬ 
φαση του Υπουργού Οικονομικών, που δημοσιεύεται 
στην Εφημερίδα της Κυβερνήσεως. Η παραπάνω Επιτρο¬ 
πή υποστηρίζεται στο έργο της για θέματα που απαιτούν 
ειδικές (τεχνικές κ.λ.π.) γνώσεις, από εμπειρογνώμονες, 
οι οποίοι, ως έκτων ειδικών γνώσεων, της επιστημονικής 
κατάρτισης, της επαγγελματικής απασχόλησης ή πείρας, 
μπορούν να συμβάλλουν στην αποτελεσματικότερη διε¬ 
ξαγωγή του έργου αυτής. 

Με την ίδια ή άλλη απόφαση του ιδίου Υπουργού, ορί¬ 
ζονται τα μέλη της παραπάνω Επιτροπής, καθώς και οι 
εμπειρογνώμονες υποστήριξης αυτής. 

δ) Η Επιτροπή διενεργεί ειδική προφορική δοκιμασία 
(ΐβεί) αξιολόγησης γνώσεων και προσωπικότητας των 
υποψηφίων ελεγκτών ΤΕΚ και καταρτίζει πίνακα επιτυχό- 
ντων, κατατάσσοντας αυτούς σε σειρά επιτυχίας, με βά¬ 
ση το βαθμό επιτυχίας τους στην παραπάνω εξέταση και 
τη συνεκτίμηση των οριζομένων στην παράγραφο II της 
παρούσας απόφασης ειδικών προσόντων. Η σειρά κατά¬ 
ταξης των υποψηφίων στον αντίστοιχο πίνακα επιτυχό- 
ντων, γίνεται με φθίνουσα κλίμακα βαθμολογίας. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Σε περίπτωση ισοβαθμίας η σειρά κατάταξης προσδιο¬ 
ρίζεται έπειτα από διενέργεια σχετικής δημόσιας κλήρω¬ 
σης από την παραπάνω Επιτροπή. 

ε) Ο χρόνος και ο τρόπος διενέργειας του παραπάνω ΙθεΙ 
αξιολόγησης γνώσεων και προσωπικότητας των υποψη¬ 
φίων ελεγκτών των ΤΕΚ, τα απαιτούμενα δικαιολογητικά 
και ο χρόνος υποβολής αυτών, καθώς και ο αριθμός των 
επιτυχόντων που θα επιλεγούν ως ελεγκτές ΤΕΚ, ορίζονται 
στη σχετική προκήρυξη του Υπουργού Οικονομικών. 

στ) Η προφορική εξέταση (ΙθδΙ αξιολόγησης γνώσεων 
και προσωπικότητας) των υποψηφίων αποσκοπεί στη δια- 
κρίβωση: 

1. Της κατοχής ή μη απ’ αυτούς, των αναγκαίων θεωρη¬ 
τικών και πρακτικών γνώσεων επιστημονικής και επαγ¬ 
γελματικής κατάρτισης και εμπειρίας, σε φορολογικά 
αντικείμενα και στους τομείς της Λογιστικής και της Ελε¬ 
γκτικής, καθώς και της ευχέρειας εφαρμογής των γνώσε¬ 
ων αυτών στη διενέργεια του φορολογικού ελέγχου. 

2. Του χαρακτήρα και της προσωπικότητας γενικά του 
υποψηφίου, περί της κατοχής ή μη απ’ αυτόν, των απαι- 
τουμένων προσόντων (όπως κύρος, οξυδέρκεια, ευφυΐα, 
υπηρεσιακός ζήλος) για την επιτυχή άσκηση των ελεγκτι¬ 
κών του καθηκόντων. 

ζ) Ο πίνακας επιτυχόντων ελεγκτών ΤΕΚ, ισχύει μέχρι 
την έκδοση νέας προκήρυξης επιλογής ελεγκτών ΤΕΚ και 
από αυτούς καλύπτονται οι δημιουργούμενες στο διά¬ 
στημα αυτό κενές θέσεις ελεγκτών των τοπικών Ελεγκτι¬ 
κών Κέντρων. 

η) Σε περίπτωση αδυναμίας πλήρωσης όλων των θέσε¬ 
ων ελεγκτών με τον παραπάνω τρόπο, καθήκοντα ελε¬ 
γκτών είναι δυνατόν να ανατίθενται προσωρινά, με από¬ 
φαση του Υπουργού Οικονομικών, σε υπαλλήλους του 
Υπουργείου Οικονομικών, που μπορούν να ανταποκρι- 
θούν στο ανατιθέμενο έργο (παρ. 10 άρθρ. 3 του Ν. 
2343/1995). 

II. ΕΙΔΙΚΑ ΠΡΟΣΟΝΤΑ ΕΠΙΛΟΓΗΣ (ΚΡΙΤΗΡΙΑ ΑΞΙΟ¬ 
ΛΟΓΗΣΗΣ) ΕΛΕΓΚΤΩΝ 

Γιατην επιλογή των ελεγκτών, συνεκτιμώνται και αξιολο¬ 
γούνται και τα ειδικά προσόντα (κριτήρια) των υποψηφίων: 

α) Η άσκηση καθηκόντων ελεγκτή Δ.Ο.Υ., σε τακτικούς, 
προσωρινούς και προληπτικούς ελέγχους 
β) Ο χρόνος άσκησης καθηκόντων σε υπηρεσίες του 
Υπουργείου Οικονομικών 

γ) Η κατοχή μεταπτυχιακών τίτλων σπουδών (ΜΑ5ΤΕΒ) 
ή διδακτορικού διπλώματος 
δ) Η κατοχή πτυχίου ΑΕΙ ή ΤΕΙ με βασικό μάθημα την λο¬ 
γιστική. 

ε) Η συμμετοχή ως εκπαιδευτών σε σεμινάρια ή εκπαι¬ 
δευτικά προγράμματα σε θέματα φορολογικά ή λογιστι¬ 
κής ή ελεγκτικής 

στ) Η επιτυχής παρακολούθηση και περάτωση εκπαι¬ 
δευτικών προγραμμάτων επιμόρφωσης και επαγγελματι¬ 
κής κατάρτισης ή σεμιναρίων σε γνωστικά αντικείμενα 
της προηγούμενης περίπτωσης 
ζ) Η συμμετοχή σε συλλογικά όργανα (ομάδες εργα¬ 
σίας, επιτροπές, συντονιστικές επιτροπές κ.λ.π.) ή έργα 
ανάπτυξης ελεγκτικών προτύπων, διαδικασιών και επα¬ 
ληθεύσεων, με αποφάσεις ή υπόδειξη του Υπουργού Οι¬ 
κονομικών 

η) Η άριστη γνώση ξένης γλώσσας, εξ’ αυτών που ανα¬ 
γνωρίζονται ως επίσημες γλώσσες των χωρών-μελών της 
Ευρωπαϊκής Ένωσης, επιπέδου ΡΒΟΡΙΟΙΕΝΟΥ για την 


Αγγλική ή αντιστοίχου επιπέδου για άλλες γλώσσες, απο- 
δεικνυόμενη από σχετικό τίτλο. 

Για τους κατόχους τίτλων σπουδών σχολών του εξωτε¬ 
ρικού, αρκεί ο τίτλος σπουδών, με την προϋπόθεση ότι, εί¬ 
ναι διετούς φοίτησης τουλάχιστον και αποδεικνύεται η 
παραμονή τους στο εξωτερικό για ίσο χρονικό διάστημα. 

θ) Η γνώση χρήσης ηλεκτρονικών υπολογιστών και προ¬ 
γραμμάτων μηχανογραφικών εφαρμογών που χρησιμο¬ 
ποιούνται ή αναπτύσσονται στο Υπουργείο Οικονομικών 
ή είναι χρήσιμα για τη άσκηση του έργου των ελεγκτών. 

Γ ια τη διαπίστωση της γνώσης χρήσης Η/Υ και προ¬ 
γραμμάτων μηχανογραφικών εφαρμογών, σε προγράμ¬ 
ματα λογιστικής επιχειρήσεων και σε λοιπά προγράμμα¬ 
τα (ννΟΒΩ , ΕΧΟΕΙ-, ννίΝϋΟννδ κ.λ.π.) οι υποψήφιοι θα 
εξεταστούν από την Επιτροπή με ειδική δοκιμασία (ΙθδΙ) 
αξιολόγησης. 

ι) Δικαίωμα συμμετοχής στην ειδική προφορική δοκιμα¬ 
σία (ΐΘ5ΐ) αξιολόγησης γνώσεων και προσωπικότητας 
έχουν οι υπάλληλοι που συγκεντρώνουν στα παραπάνω 
ειδικά προσόντα επιλογής (κριτήρια αξιολόγησης) άνω 
των δέκα (10) μορίων. 

III. ΣΥΝΤΕΛΕΣΤΕΣ ΒΑΡΥΤΗΤΑΣ - ΜΟΡΙΑ 

1. Οι συντελεστές βαρύτητας, η κλίμακα βαθμολογίας 
και τα μόρια για κάθε ένα από τα κριτήρια και το ΙοεΙ της 
προηγούμενης παραγράφου της παρούσας, ορίζονται, 
ως εξής: 


ΑΝΤΙΚΕΙΜΕΝΟ- ΚΛΙΜΑΚΑ 

ΚΡΙΤΗΡΙΑ ΑΞΙΟΛΟΓΗΣΗΣ ΒΑΘΜΟ¬ 
ΛΟΓΙΑΣ 

ΣΥΝΤΕΛΕ- 

ΕΣΤΕΣ 

ΒΑΡΥΤΗ¬ 

ΤΑΣ 

ΜΟ- ΑΝΩΤΑΤΟ 
ΡΙΑ ΟΡΙΟ 
ΜΟΡΙΩΝ 

ΕΙΔΙΚΗ ΔΟΚΙΜΑΣΙΑ (ΤΕ3Τ) 
ΑΞΙΟΛΟΓΗΣΗΣ ΓΝΩΣΕΩΝ 

ΚΑΙ ΠΡΟΣΩΠΙΚΟΤΗΤΑΣ 0-100 

0,45 

45 

ΑΣΚΗΣΗ ΚΑΘΗΚΟΝΤΩΝ 

ΕΛΕΓΚΤΗ ΤΑ ΤΡΙΑ (3) 


11 

ΤΕΛΕΥΤΑΙΑ ΕΤΗ 
α) Για υποθέσεις 

Γ'Κατηγορίας τακτικού 
ελέγχου ή με την 1144 
(για κάθε υπόθεση) 

1 


β) Γ ια υποθέσεις 
προσωρινού ελέγχου και 
επεξεργασίας Γ'κατηγορίας 
ή με την 1144 (Α'& Β') 
κατηγορίας 
(για κάθε υπόθεση) 

0,5 


γ) Γ ια προληπτικούς 
ελέγχους 
(για κάθε υπόθεση) 

0,4 


ΑΣΚΗΣΗ ΚΑΘΗΚΟΝΤΩΝ ΣΕ 
ΥΠΗΡΕΣΙΕΣ ΤΟΥ 

ΥΠΟΥΡΓΕΙΟΥ 

ΟΙΚΟΝΟΜΙΚΩΝ 

ΓΙΑ ΚΑΘΕ ΕΤΟΣ 


8 

α) Στην Κ.Υ. 

1 


β) Σε φορολογικά αντικείμενα 

1 


γ) Σε λοιπά αντικείμενα 

0,5 


ΔΙΔΑΚΤΟΡΙΚΟ Ή 
ΜΕΤΑΠΤΥΧΙΑΚΟ ΔΙΠΛΩΜΑ 


4 

α) Διδακτορικό 

4 


β) Μεταπτυχιακό 

2 


ΠΤΥΧΙΟ ΜΕ ΒΑΣΙΚΟ 

ΜΑΘΗΜΑ ΤΗΝ ΛΟΓΙΣΤΙΚΗ 


3 

α) Α.Ε.Ι. 

3 


β) Τ.Ε.Ι. 

2 

ΑΝΤΙΚΕΙΜΕΝΟ- ΚΛΙΜΑΚΑ ΣΥΝΤΕΛΕ- ΜΟ- ΑΝΩΤΑΤΟ 

ΚΡΙΤΗΡΙΑ ΑΞΙΟΛΟΓΗΣΗΣ ΒΑΘΜΟ- ΕΣΤΕΣ ΡΙΑ ΟΡΙΟ 

ΛΟΓΙΑΣ ΒΑΡΥΤΗ- ΜΟΡΙΩΝ 

ΤΑΣ 

ΣΥΜΜΕΤΟΧΗ ΩΣ 
ΕΚΠΑΙΔΕΥΤΗΣ 

Ανά πέντε (5) εκπαιδευτικές 0,5 

ώρες 

ΕΚΠΑΙΔΕΥΤΙΚΑ 
ΠΡΟΓΡΑΜΜΑΤΑ Ή 
ΣΕΜΙΝΑΡΙΑ 

Για κάθε δέκα (10) ώρες 
α) Ελεγκτικής 
β) Λοιπά 

Συμμετοχή σε συλλογικά 
όργανα ή έργα ανάπτυξης 
Ελεγκτικών προτύπων, 
διδικασιών, τεχνικών 
επαληθεύσεων, με 
αποφάσεις ή υπόδειξη του 

Υπουργού Οικονομικών 2 2 

ΓΝΩΣΗ ΞΕΝΗΣ ΓΛΩΣΣΑΣ 3 3 

Γνώση χρήσης Η/Υ 
και Προγραμμάτων 
μηχανογραφικών εφαρμογών 
α) Προγράμματα λογιστικής 
επιχειρήσεων 

β) Προγράμματα συστήματος 
Ε3ΚΟΗΤ 

γ) Προγράμματα εφαρμογών ΤΑΧΙ3 
δ) Λοιπά προγράμματα 
(όπως 

ννθΒΟ,ΕΧΟΕΙ,\Λ/ΙΝΟθνν3 
κλ.π.) 

ΣΥΝΟΛΟ 100 

2. Για το κριτήριο της άσκησης καθηκόντων ελεγκτή, ο 
υποψήφιος συνυποβάλλει με την αίτηση συμμετοχής του 
και βεβαίωση του Δ/ντή της Δ.Ο.Υ. στην οποία αναφέρο- 
νται απαραίτητα η Ελεγθείσα Επιχείρηση, το έτος διενέρ¬ 
γειας του ελέγχου και η αρμόδια Δ.Ο.Υ. 

3. Γ ια το κριτήριο της άσκησης καθηκόντων σε υπηρε¬ 
σίες του Υπουργείου Οικονομικών, οι συντελεστές βαρύ¬ 
τητας για χρονικό διάστημα μικρότερο του έτους, υπολο¬ 
γίζονται σε τόσα δωδέκατα, όσοι είναι οι μήνες πραγματι¬ 
κής υπηρεσίας. 

4. Για τα κριτήρια της άσκησης καθηκόντων Ελεγκτή τα 
τρία (3) τελευταία έτη και της άσκησης καθηκόντων σε 
υπηρεσίες του Υπουργείου Οικονομικών, το σύνολο των 
μορίων δεν δύναται να υπερβαίνει τα 15 μόρια αθροιστι¬ 
κά. 

5. Για το κριτήριο του μεταπτυχιακού τίτλου σπουδών ή 
διδακτορικού διπλώματος, λαμβάνεται υπόψη μόνον 
ένας μεταπτυχιακός τίτλος ή διδακτορικό δίπλωμα, που 
αξιολογείται σε (4) μόρια το διδακτορικό δίπλωμα και (2) 
μόρια το μεταπτυχιακό δίπλωμα (ΜΑ5ΤΕΒ). 

6. Για το κριτήριο του πτυχίου με βασικό μάθημα την λο¬ 
γιστική, λαμβάνεται υπόψη μόνο ένας τίτλος, που αξιολο¬ 
γείται με (3) μόρια το πτυχίο ΑΕΙ και (2) μόρια το πτυχίο 
ΤΕΙ. 

7. Εφοριακοί υπάλληλοι, που έχουν αποκτήσει την ιδιό¬ 
τητα του Ελεγκτή ΕΘΕΚ ή ΠΕΚ και επιθυμούν τη συμμε¬ 
τοχή τους στη διαδικασία επιλογής για την κάλυψη των 
θέσεων Ελεγκτών ΤΕΚ, μαζί με την αίτηση και τα λοιπά δι- 
καιολογητικά υποβάλουν και δήλωση, στην οποία αναφέ¬ 


ρουν εάν θα διατηρήσουν ή όχι την βαθμολογία που έλα¬ 
βαν, από την Επιτροπή αξιολόγησης, για την απόκτηση 
της ιδιότητας του Ελεγκτή ΕΘΕΚ ή ΠΕΚ. 

8. Επιτυχόντες θεωρούνται οι υποψήφιοι που συγκέ¬ 
ντρωσαν συνολική βαθμολογία 50 μορίων (συντελεστών) 
και άνω, έκτων οποίωντα (23) μόρια προκύπτουν από την 
αξιολόγησή τους στο κριτήριο της ειδικής δοκιμασίας 
(ΙθεΙ) αξιολόγησης γνώσεων και προσωπικότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Αυγούστου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


Αριθ. 8134/ΤΠ 32 (2) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πυρκαγιές της 
6ης έως και της 13ης Ιουλίου 2000 σε περιοχές του Νο¬ 
μού Σάμου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ & 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α'23). 

4. Τιςδιατάξειςτου Ν. 128/75«περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξειςτου άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα- 

νιας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ420/Β/1.7.92). 

9. Τις διατάξεις του άρθρου 22 του Ν.2362/95 «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και με το γεγονός ότι από τις διατάξεις της πα¬ 
ρούσας απόφασης δενπροκαλείται δαπάνη σε βάροςτου 
Κρατικού Προϋπολογισμού αλλά η δαπάνη βαρύνει το 
Πρόγραμμα Δημοσίων Επενδύσεων και συγκεκριμένα το 
έργο 9869001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 2.150.000.000 
δρχ.. 

11. Την αριθ. ΔΙΔΚ/Φ.1/2/11187/12.5.2000 (ΦΕΚ 
630/Β/12.5.2000) απόφαση του Πρωθυπουργού και του 
Υπουργού Εσωτ. Δημ. Διοίκ. Και Αποκέντρωσης, για την 
ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης, Κωνσταντί¬ 
νο Καϊσερλή και Λεωνίδα Τζανή. 

12. Την κοινή Απόφαση του Πρωθυπουργού και του 
Υπουργού Οικονομικών με αριθ. 1039386/441/Α0006/ 
21.4.2000 (ΦΕΚ 571/Β/21.4.2000) «Ανάθεση αρμοδιοτή- 
τωντου Υπουργού Οικονομικών στους Υφυπουργούς Οι¬ 
κονομικών». 

13. Την κοινή απόφαση Δ17α/10/30/Φ.2.2.1/23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕ.ΧΩ.Δ.Ε. «Ανάθεση αρμοδιοτήτων Υπουρ¬ 
γού ΠΕ.ΧΩ.Δ.Ε στους Υφυπουργούς ΠΕ.ΧΩ.Δ.Ε Αθανά¬ 
σιο Αλευρά και Ηλία Ευθυμιόπουλο». 

14. Το με αρ. πρωτ. οικ.Γ.Ν.698/21.7.2000 έγγραφο της 
Νομαρχιακής Αυτοδιοίκησης Σάμου. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Νο¬ 
μού Σάμου που επλήγησαν από τις πυρκαγιέςτης 6ης έως 
και της 13ης Ιουλίου 2000, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχή Βορ. Ελλάδος κλπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 όπως ορίζεται στο άρθρο 10 
του Ν. 2576/98 καθώς καιτων σχετικών κανονιστικών πρά¬ 
ξεων όπως ισχύουν σήμερα για την αποκατάσταση των 
ζημιώντων κτιρίων γενικά, τις οποίες προκάλεσαν οι πυρ¬ 
καγιές της 6ης έως και της 13ης Ιουλίου 2000 που έπλη- 
ξαν περιοχές του Νομού Σάμου και συγκεκριμένα τα διοι¬ 
κητικά όρια των: 

α) Δημοτικών Διαμερισμάτων Βουρλιωτών, Μανολά- 
των και Κοκκαριού του Δήμου Βαθέος, 

β) Δημοτικών Διαμερισμάτων Μύλοι, Παγώνδας, Σπα- 
θαραίοι, Πύργος, Πάνδροσο, Μεσόγειο, Κουμαραδαίοι, 
Μαυρατζαίοι, Χώρας, Πυθαγορείου και Μυτιληνιοί του 
Δήμου Πυθαγορείου και 

γ) Δημοτικών Διαμερισμάτων Σκουραίίκων και Νεο- 
χωρίου του Δήμου Μαραθοκάμπου 

2. Το έργο της αποκατάστασης των ζημιών από τις πυρ¬ 
καγιές, που έπληξαν περιοχές του Νομού Σάμου, ανατί¬ 


θεται στην Υπηρεσία Αποκατάστασης Σεισμοπλήκτων 
(Υ.Α.Σ.). 

3. Ορίζεται προθεσμία τεσσάρων (4) μηνών, από τη δη¬ 
μοσίευση της παρούσας Απόφασης σε ΦΕΚ, εντός της 
οποίας οι ιδιοκτήτες των ακινήτων, που υπέστησαν ζημιές 
από τις πυρκαγιές υποχρεούνται να υποβάλλουν αίτηση 
στη Διεύθυνση Τεχνικών Υπηρεσιών της Νομαρχιακής 
Αυτοδιοίκησης Σάμου, η οποία θα τις διαβιβάζει στην 
Υ.Α.Σ. προκειμένου να διενεργηθεί ο έλεγχος των κτιρίων 
τους από τις αρμόδιες επιτροπές του Υ.ΠΕ.ΧΩ.Δ.Ε. Μετά 
την παρέλευση της παραπάνω προθεσμίας οι τυχόν πλη- 
γέντες από τις πυρκαγιές, που δεν υπέβαλαν αίτηση για 
αυτοψία δεν δικαιούνται στεγαστική συνδρομή για την 
αποκατάσταση των ακινήτων τους. 

4. Με αποφάσεις του Υφυπουργού ΠΕΧΩΔΕ θα καθορί¬ 
ζονται ονομαστικά οι δικαιούχοι στεγαστικής συνδρομής 
που επλήγησαν από τις πυρκαγιές της 6ης έως και της 
13ης Ιουλίου 2000 σε περιοχές του Νομού Σάμου σύμφω¬ 
να με τα πορίσματα των αρμοδίων επιτροπών του 
Υ.ΠΕ.ΧΩ.Δ.Ε. Οι αποφάσεις αυτές θα δημοσιεύονται στο 
ΦΕΚ, σύμφωνα με το άρθρο 1, παρ. 2 της από 26.3.81 
Πράξεως Νομοθετικού Περιεχομένου, που κυρώθηκε με 
το Ν. 1190/81. 

5. Εντός ενός (1) έτους από τη δημοσίευση σε ΦΕΚ των 
αποφάσεων της προηγούμενης παραγράφου, οι πληγέ- 
ντες από τις πυρκαγιές του της 6ης έως και της 13ης Ιου¬ 
λίου 2000 σε περιοχές του Νομού Σάμου, που έχουν ορι¬ 
στεί δικαιούχοι Στεγαστικής Συνδρομής, πρέπει να υπο¬ 
βάλλουν στην αρμόδια Υπηρεσία που αναφέρεται στην 
παρ. 2 τα απαιτούμενα δικαιολογητικά (συμβόλαια, μελέ¬ 
τες επισκευής κλπ.) για τη χορήγηση στεγαστικής συν¬ 
δρομής. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πυρκαγιές της 6ης 
έως και της 13ης Ιουλίου 2000 σε περιοχές του Νομού Σά¬ 
μου. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλή- 
θηκαν από τις πλημμύρες ή τις πυρκαγιές δεν επιδέχο¬ 
νται, σύμφωνα με την κρίση της αρμόδιας Υπηρεσίας που 
αναφέρεται στην παρ. 2 του κεφ. Ατης παρούσας, ουσια¬ 
στική αποκατάσταση, δηλαδή επισκευή που εξασφαλίζει 
την αναγκαία αντισεισμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πυρκαγιές. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δανείου. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα 

β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από τις πυρκαγιές. 

II. ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) καθορίζονται από την 
αρμόδια Υπηρεσία που αναφέρεται στην παρ. 2 του κεφ. 
Α στην οποία οι ενδιαφερόμενοι θα πρέπει να υποβάλουν 
αίτηση με τα σχετικά δικαιολογητικά, μέσα στις προθε¬ 
σμίες που ορίζονται στην παρούσα απόφαση. 

2. Η αρμόδια Υπηρεσία που αναφέρεται στην παρ. 2 του 
κεφ. Α θα χορηγεί στους δικαιούχους βεβαίωση με την 
οποία θα προσδιορίζεται το ύψος της απαιτούμενης δα¬ 
πάνης επισκευής ή το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 
θα αναφέρεται το ποσό της δωρεάν κρατικής αρωγής κα¬ 
θώς και του δανείου, σύμφωνα με τους όρους που καθο¬ 
ρίζονται κατωτέρω γιατα κτίρια που βρίσκονται εντός των 
πληγεισών περιοχών. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ενδιαφερόμενος το επιθυμεί, τό¬ 
τε ο ιδιοκτήτης ή καθένας από τους συνιδιοκτήτες (εφό¬ 
σον υφίσταται συνιδιοκτησία), δικαιούται στεγαστική 
συνδρομή για αυτοστέγαση με αγορά ή ανέγερση κατοι¬ 
κίας σε άλλη πληγείσα περιοχή. 

4. Σε περίπτωση που καταστράφηκαν ολοσχερώς κτί- 
σματα από τις πυρκαγιές ή κατεδαφίστηκαν αμέσως μετά 
από αυτές με εντολή Δημόσιας ή Δημοτικής Αρχής, χωρίς 
να έχουν εκδοθεί πρωτόκολλα επικινδύνως ετοιμόρρο¬ 
πων κτισμάτων, από τις κατά το Νόμο Τριμελείς Επιτρο¬ 
πές, εγκρίνουμε τη δανειοδότησή τους εφόσον: 

α. Η οικοδομή που καταστράφηκε ολοσχερώς ή κατε¬ 
δαφίστηκε αμέσως μετά τις πυρκαγιές αναφέρεται στις 
επίσημες καταστάσεις καταγραφής των κτισμάτων του 
Τμήματος Πολεοδομίας και Πολεοδομικών Εφαρμογών 
Σάμου. 

β. Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.) 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

Παράλληλα ο πληγής θα πρέπει να συνυποβάλλει: 

α. Βεβαίωση της Δημόσιας ή Δημοτικής ή Κοινοτικής 
Αρχής ότι δόθηκε εντολή για την κατεδάφιση του κτίσμα¬ 
τος προς αποτροπή αμέσου κινδύνου μετά τις πυρκαγιές 
ή βεβαίωση ότι το κτίσμα κατέρρευσε. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΕΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορία της αρμόδιας Υπηρεσίας που αναφέρεται στην 
παρ. 2 του κεφ. Α, με τους ακόλουθους βασικούς όρους: 

α) Για κτίσματα που έχουν χρήση κατοικίας 130.000 


δρχ. ανάτ.μ. και με ανώτατο όριο δανειοδοτούμενης επι¬ 
φάνειας τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 80.000 
δρχ. ανά τ.μ. και για δανειοδοτούμενη επιφάνεια μέχρι 
120τ.μ., ήτοι μέχριτου ποσού των 9.600.000 δρχ., για τα 
πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για την επιπλέον αυτή επιφάνεια 
χορηγείται μόνο δάνειο χωρίς κρατική αρωγή και για τον 
υπολογισμό της συνολικής δανειοδότησης θα διαιρείται 
η επιφάνεια του σε τμήματα των 150 τ.μ. για τα τυχόν δά- 
νειαπου θα προκύψουνπέραντωνπρώτων 150τ.μ.το πο- 
σόν του δανείου ορίζεται σε 50.000 δρχ. ανά τ.μ. και για 
δανειοδοτούμενη επιφάνεια 120 τ.μ., ήτοι μέχρι του πο¬ 
σού των 6.000.000 δρχ. για κάθε επιπλέον δάνειο που θα 
χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστικό δάνειο ανάλογα με το εμβαδόν του και 
σύμφωνα μετά ισχύοντα ανώτατα όρια (εμβαδού και δα¬ 
νείου) . 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοικίας 
ή επαγγελματικές στέγες, χορηγείται ποσό δανείου που 
αντιστοιχεί στο 70% της εκάστοτε ισχύουσας μεγίστης τι¬ 
μής μονάδας για τη χρηματοδότηση των ανακατασκευα- 
ζομένων κατοικιών ή επαγγελματικών χώρων αντίστοιχα. 

δ) Για κατασκευές βοηθητικής χρήσεως στο δώμα οικο¬ 
δομών π.χ. απολήξεις κλιμακοστασίων, ανελκυστήρων 
κλπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρημα¬ 
τοδότηση της ανακατασκευαζόμενης επιφάνειας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητα της κατοικίας και με την προϋπόθεση ότι 
το σύνολο της δανειοδοτούμενης επιφάνειας (κύριος και 
βοηθητικός χώρος) δεν υπερβαίνει τα 120 τ.μ. (π.χ. απο¬ 
θήκες τροφίμων, ιματιοθήκες, κουζίνες, φούρνοι κλπ.) η 
ανά τ.μ. κατεδαφιστέου ή καταστραφέντος ολοσχερώς 
κτίσματος τιμή αποζημίωσης, (είτε βάση πρωτοκόλλων 
κατεδαφίσεως, είτε ως ασύμφορα επισκευής, είτε ως μη 
ασφαλώς επισκευάσιμα λόγω ευτελών δομικών υλικών) 
είναι η αυτή με της κατοικίας, παράγραφος (α). 

η) Για ανεξάρτητες αποθήκες οποιοσδήποτε χρήσης 
(οικιακή ή επαγγελματική αποθήκη) καθώς και στάβλους, 
ποιμνιοστάσια και γενικά αγροτικά κτίσματα, χώρους 
αποθήκευσης, που είτε βρίσκονται στο ίδιο οικόπεδο με 
το κυρίως κτίσμα είτε σε άλλο, η ανάτ.μ. κατεδαφιστέου 
ή καταστραφέντος ολοσχερώς κτίσματος τιμή αποζημίω¬ 
σης, ανέρχεται στο ποσό των 45.000 δρχ. κατεδαφιζόμε- 
νης ή καταστραφείσας ολοσχερώς επιφάνειας και μέχρι 
εμβαδού 120 τ.μ. 

θ) Για την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 70.000 δρχ. ανά τ.μ. 

κατεδαφιζόμενης ή καταστραφείσας ολοσχερώς επιφά¬ 
νειας και μέχρι συνολικού εμβαδού 120 τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 120.000 δρχ. ανά τ.μ. επί του συνόλου 
της κατεδαφιστέας ή καταστραφείσας ολοσχερώς επι¬ 
φάνειας και η ανεγειρόμενη επιφάνεια δεν θα πρέπει να 
είναι μικρότερη του 75% της κατεδαφισθείσης. 

ια) Για την ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου ή καταστραφέντος ολοσχε¬ 
ρώς κτίσματος και ανέρχεται στο ποσό των δέκα πέντε χι¬ 
λιάδων δραχμών (15.000 δρχ.) ανά κυβικό μέτρο. 

ιβ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής για ανακατασκευή ή αυτοστέγα¬ 
ση που αντιστοιχεί στην ιδιοκτησία του, επί πλέον στεγα- 
στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής συνδρομής και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. θε¬ 
ωρείται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από τις πυρκαγιές περισσότερες της μίας ιδιοκτησίες, δι¬ 
καιούται στεγαστική συνδρομή για κάθε μία από αυτές. 
Δικαιούται δωρεάν κρατική αρωγή μόνο για τη μία ιδιο¬ 
κτησία , την οποία επιλέγει ο ίδιος με Υπεύθυνη Δήλωση 
και για τις πέραν της μίας ιδιοκτησίες το σύνολο της στε- 
γαστικής συνδρομής χορηγείται εξ'ολοκλήρου υπό μορ¬ 
φή δανείου, χωρίς δωρεάν κρατική αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού 
ή του όγκου του κατεδαφιστέου ή καταστραφέντος ολο¬ 
σχερώς κτίσματος, με βάση το οποίο υπολογίστηκε το δά¬ 
νειο. Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα 
εμβαδού τουλάχιστον ίσο με το 66% του εμβαδού του κα- 
τεδαφιστέου ή καταστραφέντος ολοσχερώς κτίσματος, 
με βάση το οποίο υπολογίστηκε η στεγαστική ενίσχυση. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδόν τουλάχιστον 
ίσου με το 40%της δανειοδοτούμενης επιφάνειας του κα- 
τεδαφιστέου ή καταστραφέντος ολοσχερώς κτίσματος. 
Στις περιπτώσεις που το κτίσμα στο οποίο πραγματοποι¬ 
είται η αυτοστέγαση δεν έχει οικοδομική άδεια (οικισμοί 
προϋφιστάμενοι του 1923) η στατική επάρκεια του κτιρί¬ 
ου θα πρέπει να βεβαιώνεται από δύο ιδιώτες Πολιτικούς 
Μηχανικούς. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία 
κτιρίων το ποσό της στεγαστικής συνδρομής ανέρχεται 
μέχρι 30.000 δρχ. ανά τ.μ. και μέχρι συνολικού εμβαδού 
120 τ.μ. ανά χωριστή ιδιοκτησία. 


β) Για την επισκευή ζημιών στον «φέροντα» οργανισμό 
κτιρίων της στεγαστικής ενίσχυσης ανέρχεται μέχρι του 
ποσού των 40.000 δρχ. ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
ενίσχυσης δεν επιτρέπεται να υπερβαίνει το όριο των 
65.000 δρχ. ανά τ.μ. αθροιστικά. 

δ) Γιατις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσατου σεισμού Απόφαση του ΥΠΕΧΩΔΕ ή του Υπουρ¬ 
γείου Πολιτισμού, η Σ.Σ. ανέρχεται μέχρι του ποσού των 
160.000 δρχ. ανά τ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. Απαραίτητη προϋπόθεση 
το κτίριο να χρησιμοποιείται και οι ζημιές που προέρχο¬ 
νται από τις πυρκαγιές και όχι από εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος) που αναφέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική ενίσχυ¬ 
ση ανέρχεται μέχρι συνολικού ποσού 800.000 δρχ. για κά¬ 
θε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής ενί¬ 
σχυσης (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 70.000 
δρχ. ανά τ.μ. επί του συνόλου της επιφάνειας του κτιρίου. 
Γ ια ύψος δανειοδότησης που δεν υπερβαίνει το ως άνω 
ποσό η σχετική έγκριση θα εκδίδεται από τις αρμόδιες 
Υπηρεσίες που αναφέρονται στην παρ. 2 του κεφ. Α. Γ ια 
ύψος δανείου που υπερβαίνει το ως άνω ποσό η υπόθεση 
θαπαραπέμπεται στο Τμήμα Αποκατάστασης Ζημιώντης 
Υ.Α.Σ. για την έκδοση της συμπληρωματικής έγκρισης. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιώντης ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τις πυρκαγιές, περισσότερες της μιας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΩΝ 

α) Το ποσό της στεγαστικής ενίσχυσης για ανακατα- 
σκευή θα αναληφθεί σε δύο ισόποσες δόσεις, η πρώτη 
από τις οποίες καταβάλλεται με την υπογραφή της δανει¬ 
στικής σύμβασης, η δε επόμενη όταν θα έχουν εκτελεστεί 
εργασίες, που αφορούν στην κατασκευή του φέροντα ορ¬ 
γανισμού, τοιχοποιιών, εξωτερικών επιχρισμάτων και κι¬ 
γκλιδωμάτων. Στις περιπτώσεις που δεν έχει χορηγηθεί 
αποδεδειγμένα η δωρεάν κρατική αρωγή θα χορηγείται 
το σύνολο του δανείου και η δωρεάν κρατική αρωγή θα 
ενέχει θέση β’ δόσης του δανείου. 

β) Η στεγαστική συνδρομή που χορηγείται για επισκευ¬ 
ές είναι δυνατόν να δοθεί κατά την κρίση της δανείστριας 
Τράπεζας και σε δύο δόσεις ή και εφάπαξ, αν πρόκειται 
για μικρά ποσά. Απαραίτητη προϋπόθεση, στην περίπτω¬ 
ση αυτή, είναι η συνηγορία της αρμόδιας Υπηρεσίας που 
αναφέρονται στην παρ.2 του κεφ. Α. 

γ) Το ποσό της στεγαστικής συνδρομής για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας που αναφέρεται στην παρ. 2 του κεφ. Α. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων επισκευής διατη¬ 
ρητέων ή παραδοσιακών κτιρίων ορίζεται σε είκοσι πέντε 
(25) χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

στ) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθούν, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής ενίσχυ¬ 
σης μπορεί να ασκηθεί και από τον ενοικιαστή, για λογα¬ 
ριασμό του αμελούντος ιδιοκτήτη. Σε κάθε περίπτωση, η 
υποχρέωση για την καταβολή των δόσεων του δανείου 
βαρύνει τον ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

η) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 


V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων ασχέτως του τρόπου απο- 
κτήσεως και του είδουςτης ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν, από τις πυρκαγιές του της 6ης έως και της 13ης Ιου¬ 
λίου 2000, κτίσμα στο Νομό Σάμου. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα.. Στην περίπτω¬ 
ση αυτή αρκεί μόνο η εμπρόθεσμη υποβολή αίτησης από 
τον αρχικό ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VII. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέντων 
από τις πυρκαγιές της 6ης έως και της 13ης Ιουλίου 2000 
σε περιοχές του Νομού Σάμου και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς εξασφάλιση του δανείου, πιστοποιούμε¬ 
νη από σχετική βεβαίωση της αρμόδιας Μητρόπολης που 
ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρτου Δημοσίου, που 
θα συνομολογούνται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 
Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 1.030.000.000δρχ. για τα 
επόμενα τέσσερα οικονομικά έτη και θα βαρύνει το έργο 
9869001 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 


μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του . 
Το ύψος της δαπάνης αυτής είναι 2.150.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 23 Αυγούστου 2000 

οι ΥΠΟΥΡΓΟΙ 


ΥΦΥΠΟΥΡΓΟΣ 

ΥΦΥΠΟΥΡΓΟΣ 

